Document ID: /roh_data/filtered/fineweb-2-filterrobots_roh.jsonl.gz/34739

L'augment n'ha dentant betg da far cun il giubileum da 25 onns ch'il concours festivescha quest onn mabain cun las desditgas da blers auters concours, tranter auter quel da Zuoz.
Chavaltgaders che fissan partids a Zuoz èn uss vegnids a San Murezzan, simplamain per insumma pudair partir ad in concours.
Quai malgrà ch'il concours a San Murezzan n'ha nagina plazza da sablun. In motiv per blers chavaltgaders da betg pli partir sin il prà da San Murezzan.
Senza concept da segirezza na va nagut
Per vegnir sin la plazza ston ins sa registrar ed ins survegn in bindel enturn il maun. Las maisas davant la tenda èn partidas en en secturs ed en las stallas valan las reglas da l'uniun da chavaltgaders. Tuttina è Ladina Meyer cuntenta ch'ins ha realisà il concours, malgrà il ristg.
RTR actualitad 17:00